4.

Secțiunea 4, „Note explicative privind datele”, se modifică după cum urmează: (a) înaintea notei explicative privind data „Declarație” se introduce următorul text: „MRN Cerere de deviere de la rută: Numărul de referință al transportului reprezintă o alternativă pentru următoarele două date: — identificarea mijloacelor de transport care trec frontiera; — data și ora sosirii la primul loc de sosire pe teritoriul vamal.”; (b) în nota explicativă privind data „Numărul documentului de transport”, primul paragraf se înlocuiește cu următorul text: „Referire la documentul de transport care acoperă transportul mărfurilor pe teritoriul vamal sau în afara acestuia. Atunci când persoana care depune declarația sumară de intrare este alta decât transportatorul, se indică și numărul documentului de transport al transportatorului.”; (c) nota explicativă privind data „Expeditor” se modifică după cum urmează: (i) nota de subsol 2 se elimină; (ii) al doilea paragraf se înlocuiește cu următorul text: „Declarații sumare de ieșire: această informație trebuie furnizată atunci când este vorba de o persoană diferită de cea care depune declarația sumară; această informație apare sub forma numărului EORI al expeditorului, atunci când persoana care depune declarația sumară dispune de acest număr. În cazul în care elementele cerute pentru o declarație sumară de ieșire sunt incluse într-o declarație vamală în conformitate cu articolul 182b alineatul (3) din cod și cu articolul 216 din prezentul regulament, această informație corespunde elementului „Expeditor/Exportator” al declarației vamale respective. Declarații sumare de intrare: această informație apare sub forma numărului EORI al expeditorului, atunci când persoana care depune declarația sumară dispune de acest număr.”; (d) nota explicativă privind data „Expeditor/exportator” se modifică după cum urmează: (i) nota de subsol 2 se elimină; (ii) după primul paragraf se introduce următorul paragraf: „Se completează cu numărul EORI menționat la articolul 1 alineatul (16). În cazul în care expeditorul/exportatorul nu dispune de un număr EORI, administrația vamală îi poate atribui un număr ad-hoc pentru declarația respectivă.”; (e) nota explicativă privind data „Persoana care depune declarația sumară” se modifică după cum urmează: (i) nota de subsol 1 se elimină; (ii) după expresia „Persoana care depune declarația sumară” se introduce următorul paragraf: „Această informație apare sub forma persoanei care depune numărul EORI al declarației sumare.”; (f) între nota explicativă privind data „Persoana care depune declarația sumară” și nota explicativă privind data „Destinatar” se introduce următorul text: „Persoana care solicită devierea de la rută Cerere de deviere de la rută: Persoana care face solicitarea de deviere de la rută la intrare. Această informație se referă la numărul EORI al persoanei care solicită devierea de la rută.”; (g) nota explicativă privind data „Destinatar” se modifică după cum urmează: (i) nota de subsol 1 se elimină; (ii) după tabel, se introduce următorul paragraf: „Atunci când trebuie să fie furnizată, această informație apare sub forma numărului EORI al destinatarului, oricând acest număr este disponibil pentru persoana care depune declarația sumară.”; (iii) după paragraful care începe cu „Declarație sumară de ieșire” se introduce următorul paragraf: „Informația apare sub forma numărului EORI al destinatarului, atunci când persoana care depune declarația sumară dispune de acest număr.”; (h) nota explicativă privind data „Declarant/reprezentant” se modifică după cum urmează: (i) nota de subsol 1 se elimină; (ii) după primul paragraf se adaugă următoarea teză: „Această informație apare sub forma numărului EORI al declarantului/reprezentantului.”; (i) nota explicativă privind data „Transportator” se înlocuiește cu următorul text: „Transportator Această informație este furnizată atunci când este vorba de o persoană diferită de cea care depune declarația sumară de intrare. Această informație apare sub forma numărului EORI al transportatorului, atunci când persoana care depune declarația sumară dispune de acest număr. Cu toate acestea, în situații cuprinse în domeniul de aplicare al articolului 183 alineatele (6) și (8), se furnizează numărul EORI al transportatorului. Se furnizează, de asemenea, numărul EORI al transportatorului în situații cuprinse în domeniul de aplicare al articolului 184d alineatul (2).”; (j) nota explicativă privind data „Partea care trebuie notificată” se modifică după cum urmează: (i) nota de subsol 1 se elimină; (ii) după primul paragraf se adaugă următoarea teză: „Această informație apare sub forma numărului EORI al părții care trebuie notificată, atunci când persoana care depune declarația sumară dispune de acest număr.”; (k) în nota explicativă privind data „Identitatea și naționalitatea mijlocului de transport activ care trece frontiera”, primul paragraf se înlocuiește cu următorul text: „Identitatea și naționalitatea mijlocului de transport activ care trece frontiera teritoriului vamal al Comunității. Se utilizează definițiile menționate în anexa 37 căsuța 18 din DAU pentru a indica identitatea. În cazul transportului pe mare sau pe căile navigabile interioare, se declară numărul de identificare IMO al navei sau numărul european de identificare a navelor (ENI) unic. În cazul transportului aerian, nu trebuie furnizată nicio informație. Se utilizează codurile prevăzute în anexa 38 căsuța 21 din DAU pentru a indica naționalitatea, atunci când această informație nu este deja inclusă în identitate.”; (l) între nota explicativă privind data „Identitatea și naționalitatea mijlocului de transport activ care trece frontiera” și nota explicativă privind data „Numărul de referință al transportului” se introduce următorul text: „Identificarea mijlocului de transport care trece frontiera Cerere de deviere de la rută: Această informație apare sub forma numărului de identificare IMO al navei, a codului ENI sau a numărului de zbor IATA pentru transportul pe mare, pe căile navigabile interioare, respectiv transportul aerian. Pentru transportul aerian, în situațiile în care operatorul avionului transportă mărfuri în conformitate cu un acord de partajare de cod cu parteneri, se utilizează numerele de zbor ale partenerilor acordului de partajare de cod.”; (m) în nota explicativă privind datele „Numărul de referință al transportului”, primul paragraf se înlocuiește cu următorul text: „Identificarea traseului mijlocului de transport, de exemplu numărul transportului, numărul zborului, numărul ieșirii, dacă este cazul. Pentru transportul aerian, în situațiile în care operatorul avionului transportă mărfuri în conformitate cu un acord de partajare de cod cu parteneri, se utilizează numerele de zbor ale partenerilor de acord de partajare de cod.”; (n) în nota explicativă privind data „Codul primului loc de sosire” se adaugă următorul paragraf: „Cerere de deviere de la rută: trebuie furnizat codul biroului vamal al primului punct de intrare declarat.”; (o) între nota explicativă privind data „Codul primului loc de sosire” și nota explicativă privind data „Data și ora sosirii la primul loc de sosire pe teritoriul vamal” se introduce următorul text: „Codul primului loc de sosire efectiv Cerere de deviere de la rută: trebuie furnizat codul biroului vamal al primului punct de intrare efectiv. Codul de țară al primului punct de intrare declarat Cerere de deviere de la rută: se utilizează codurile prevăzute în anexa 38 căsuța 2 din DAU.”; (p) în nota explicativă privind data „Data și ora sosirii la primul loc de sosire pe teritoriul vamal” se adaugă următorul paragraf: „Cerere de deviere de la rută: Aceste informații sunt valabile până la data; se folosește codul n8 (SSAALLZZ).”; (q) în nota explicativă privind data „Codul țării (țărilor) de pe itinerar”, al doilea și al treilea paragraf se înlocuiesc cu textul următor: „Declarații sumare de ieșire pentru trimiteri expres — trimiteri poștale: se indică numai țara de destinație finală a mărfurilor. Declarații sumare de intrare pentru trimiteri expres — trimiteri poștale: se indică numai țara de plecare inițială a mărfurilor.”; (r) între nota explicativă privind data „Codul valutei” și nota explicativă privind data „Biroul vamal de ieșire” se introduce următorul text: „Modul de transport la frontieră Declarație sumară de intrare: modul de transport corespunzător mijlocului de transport activ cu care mărfurile sunt așteptate să intre pe teritoriul vamal al Comunității. În cazul transportului combinat, se aplică normele stabilite în anexa 37 nota explicativă pentru căsuța 21; În cazul în care mărfurile destinate transportului aerian sunt transportate altfel decât pe cale aeriană, se va declara celălalt mod de transport. Sunt folosite codurile 1, 2, 3, 4, 7, 8 sau 9 stabilite în anexa 38 căsuța 25 din DAU. [Ref.: căsuța 25 din DAU]”; (s) în nota explicativă privind data „Biroul vamal de ieșire”, al doilea paragraf se înlocuiește cu următorul text: „Declarații sumare de ieșire pentru trimiteri expres — trimiteri poștale: această informație nu este necesară în cazul în care poate fi dedusă automat și fără echivoc din alte informații furnizate de operator.”; (t) în nota explicativă privind data „Locul de încărcare”, al doilea paragraf se înlocuiește cu următorul text: „Declarații sumare de intrare pentru trimiteri expres — trimiteri poștale: această informație nu este necesară în cazul în care poate fi dedusă automat și fără echivoc din alte informații furnizate de operator.”; (u) în nota explicativă privind data „Numărul de articol”, primul paragraf se înlocuiește cu următorul text: „Numărul articolului respectiv în raport cu numărul total de articole incluse în declarație, în declarația sumară sau în cererea de deviere de la rută. Cerere de deviere de la rută: atunci când este furnizat MRN iar cererea de deviere de la rută nu se referă la toate articolele înscrise într-o declarație sumară de intrare, persoana care solicită devierea de la rută furnizează numerele de articol corespunzătoare, atribuite mărfurilor în declarația sumară de intrare inițială.”.